Pikford: «Noyer oʻn yillikning eng yaxshi uch darvozabonidan biri»

Angliya terma jamoasi darvozaboni Jordan Pikford Germaniyaga qarshi oʻyin oldidan nemis posboni Manuel Noyer haqida fikr bildirdi. Bu haqda «TalkSport» xabar berdi.
«Uning karerasi aql bovar qilmaydigan darajada. Shubhasiz, Noyer soʻnggi oʻn yillikning eng yaxshi uch darvozabonidan biri. Televizorda uning oʻyinini tomosha qilishni yaxshi koʻraman. Manuelga qarshi maydonga tushish — bu faxr.
Agar koronavirus cheklovlariga zid kelmasa, uning futbolkasini soʻrayman. Ammo avval biz ularni magʻlub etishga harakat qilamiz, gʻalabadan keyin esa bu ishni amalga oshiraman», — dedi Pikford.
Eslatib oʻtamiz, Angliya va Germaniya uchrashuvi 29 iyun kuni Toshkent vaqti bilan soat 21:00 da boshlanadi.
Avvalroq Florentino Peres Garet Beyl haqida fikr bildirgani ma'lum qilingan. Shuningdek, «Chelsi» Holandni oʻz safiga qoʻshib olmoqchiligi haqida xabar berilgandi.